section_heading: Nacizam
paragraph_text: Godine 1935. nacisti su pooštrili članak 175. mijenjajući i samu definiciju istopolnog odnosa s prekršaja na kazneno djelo, tako da je najviša kazna promijenjena sa 6 mjeseci na 5 godina zatvora. Seksualni odnos više nije bio nužan za postojanje zločina, već je kazneno djelo učinjeno već ako je "objektivno povrijeđen osjećaj stida i subjektivno postoji nemoralna namjera da se ispuni seksualna želja jednog od dvojice ili trećeg muškarca" (RGSt 73, 78, 80 f). Uzajamni fizički kontakt više nije bio nužan. Pored toga, slično onome što je već planirano 1925. godine, uveden je novi članak 175a, koji je "kvalificirane slučajeve", označene kao "teži blud", kažnjavao s jednom do deset godina u popravnoj instituciji. Ovdje su spadali: